armvectores/hy_wikipedia_2023 huggingface dataset:
Եվրո 2008 եզրափակիչ

Եվրո 2008 եզրափակիչ ֆուտբոլյին հանդիպում, որը տեղի է ունեցել 2008 թվականի հունիսի 29-ին Էռնստ Հապպել Մարզադաշտում, Վիեննա, Ավստրիա, որտեղ որոշվեց Եվրո 2008-ի հաղթողը։ Իսպանիան հաղթեց Գերմանիային 1–0 հաշվով 33-րդ րոպեին Ֆեռնանդո Տոռեսի խփած գոլի շնորհիվ։ Սա երկրորդ անգամն էր Եվրոպայի առաջնության պատմության մեջ, որ չեմպիոնները հաղթել էին խմբային փուլի բոլոր խաղերը, մյուս հավաքականը Ֆրանսիան էր 1984 թվականին։ Իսպանիան նաև առաջին հավաքականն էր 1996 թվականից հետո, որ առաջնությունը անցկացրեց առանց պարտության։ Չնայած մեկ գոլ առավելությանը Իսպանիան տիրեց նախաձեռնությանը ամբողջ խաղի ընթացքում։
Առաջնության փակման արարողությունը տեղի ունեցավ անմիջապես խաղից հետո, որին մասնակցեցին 400 ներկայացուցիչ, ներառյալ իսպանացի երգիչ Էնրիկե Իգլեսիասը, ով երգեց առաջնության պաշտոնական երգը՝ «Can You Hear Me»:


== Ճանապարհ դեպի եզրափակիչ ==


== Ծանոթագրություններ ==
Էլֆ (ֆիլմ)

«Էլֆ» (անգլ.՝ Elf), ֆիլմ, Ջոն Ֆավրոյի ընտանեկան կատակերգութունը։ Կարգախոսը` «This holiday, discover your inner elf» («Այս տոնին բաահայտե՛ք ձեր ներքին էլֆին»)։ Պրեմիերան տեղի է ունեցել 2003 թվականի հոկտեմբերի 9-ին։


== Սյուժե ==
Բադդի Հոբս անունով մի տղա մանկատնից մտնում է Սանտա Կլաուսի պարկի մեջ և դառնում Սանտայի էլֆերից մեկի որդեգիր երեխան։ Մեծանալով` Բադդին մեկնում է փնտրելու  իր հարազատ հորը, բայց պարզվում է, որ նրան միայն իր բիզնեսն էր հետաքրքրում, իսկ նրա հարազատ երեխան նրան չէր անհանգստացնում։ Բայց Բադդին ծանոթանում է իր կրտսեր խորթ եղբոր, խորթ մոր և գեղեցկուհի աղջկա հետ, որոնք հավատում են նրա պատմությանը և որոշում օգնել նրան վերադարձնել մարդկանց հավատը Սանտա Կլաուսին ու հնարավորություն տալ  հայտնվել հասարակության մեջ։


== Դերերում ==
Ուիլ Ֆերրել-Բադդի Հոբս
Ջեյմս Կաան-Ուոլտեր Հոբս
Մերի Սթինբերգեն-Էմիլի Հոբս
Բոբ Նյուհարթ-Հայր Էլֆ
Էդվարդ Ասներ-Սանտա Կլաուս
Զոի Դեշանել-Ջովի
Դենիել Տեյ-Մայքլ Հոբս
Ֆաիզոն Լավ-Քրեմփեդ(ղեկավար)
Փիթեր Դինքլեյջ-Մայլս Ֆինչ
Էմի Սենդարիս-Դեբ
Էնդի Ռիխտեր-Մորիս


== Պարգևներ և առաջադրումներ ==


== Ծանոթագրություններ ==
Աստերոիդների ցանկ (319401-319500)

Աստերոիդների ցանկ (319301-319400)  • Աստերոիդների ցանկ  • Աստերոիդների ցանկ (319501-319600)
 Աստերոիդների ցանկ (319301-319400)  • Աստերոիդների ցանկ  • Աստերոիդների ցանկ (319501-319600)
Պատարագ (եկեղեցական)

Անվան այլ կիրառումների համար տե՛ս՝ Պատարագ
Պատարագ ( նվեր, ընծա), քրիստոնեական գլխավոր աստվածապաշտական արարողություն։ Խորհրդանշում է Հիսուս Քրիստոսի զոհաբերությունը։
Սուրբ Պատարագի արարողության բուն առանցքը կազմում է Հաղորդության խորհուրդը, որը հաստատվել է Հիսուս Քրիստոսի կողմից Խորհրդավոր ընթրիքի ժամանակ։ Այն Քրիստոսի ինքնազոհաբերման խորհուրդն է, որի ժամանակ Անմահ Գառն Աստծու՝ որպես հաշտության զոհ, խորհրդավոր կերպով պատարագվում է Սուրբ Սեղանի վրա՝ բաշխելով մեզ իր Սուրբ մարմինն ու արյունը, որով վերականգնվում է ի սկզբանե հաստատված հաղորդակցական կապը։
Կա Պատարագամատույց, որում գրված պատարագի սաղմոսները կատարումը և այլն։


== Բովանդակություն և ընթացակարգ ==
Պատարագը բովանդակում է Հիսուսի մարդեղության ողջ խորհուրդը, կյանքի դրվագները և նրա բոլոր փրկագործության տնօրինությունները՝ Ծնունդից մինչև Համբարձում և Հոգեգալուստ, որոնք արտացոլվում են խորհրդապաշտական գործողություններով՝ Աստվածաշնչյան ընթերցումներով, սաղմոսների և շարականների կատարմամբ, խրատներով, քարոզներով ու աղոթքներով։
Պատարագը բաղկացած է չորս հիմնական մասերից.

Պատրաստություն, որի նպատակն է սրբագործել խորհրդակատար քահանային և հավատացյալ ժողովրդին՝ պատրաստ լինելով Ս. Պատարագի արարողությանը։ Խորհրդանշում է Քրիստոսի մարդեղությունը։
Երախայից կամ ճաշու պատարագ։ Խորհրդանշում է Քրիստոսի գործունեությունը։
Հավատացելոց կամ Սրբեցելոց պատարագ։ Խորհրդանշում է Վերջին ընթրիքը և Ավագ Շաբաթը։
Վերջին օրհնություն և Արձակում։ Խորհրդանշում է Համբարձումն ու Սուրբ Հոգու գալուստը։Պատարագի ժամանակ կատարվում է հաղորդություն՝ հավատացյալները ճաշակում են Հիսուս Քրիստոսի մարմինն ու արյունը խորհրդանշող սրբազան հաց և գինի։ Դարերի ընթացքում պատարագը կրել է ծիսական փոփոխություններ։ Քրիստոնեական տարբեր դավանանքներում ընթանում է տարբեր ձևերով։ Սովորաբար Հայկական Առաքելական եկեղեցին պատարագը կատարում է կիրակի, սրբոց և տերունական օրերին։ Պատարագի լեզուն հին հայերենն է՝ գրաբարը։


== Ծագում ==
Պատարագի առաջին կազմողը եղել է Հակոբոս առաքյալը՝ Եդեսիայի առաջին եպիսկոպոսը։ Առաջին պատարագամատյանը կամ խորհրդատետրը Կեսարիայից Հայաստան է բերել Գրիգոր Լուսավորիչը։


== Արտաքին հղումներ ==
Սուրբ Պատարագի խորհուրդը և Հայոց Պատարագամատույցի կազմավորումը
Մեր Ս. Պատարագը Archived 2021-08-15 at the Wayback Machine.
Ս. Պատարագի մեկնություն, Խոսրով Անձևացի Archived 2021-08-15 at the Wayback Machine.
Arak29 Badarak Komitas Music Notes
Arak29 Badarak Yekmalian Music Notes
Arak29 (Badarak) Պատարագամատոյց Հայաստանեայց Եկեղեցւոյ Archived 2012-04-02 at the Wayback Machine.
Զբաղվեք սիրով, այլ ոչ պատերազմով

Զբաղվեք սիրով, այլ ոչ պատերազմով (անգլ.՝ Make love, not war), հիմնականում 1960-ականների ամերիկյան հակամշակույթի հետ կապված հակապատերազմական կարգախոս, որը հիմնականում օգտագործվում էր Վիետնամական պատերազմին ընդդեմ մարդկանց կողմից, բայց հետագայում եզրը ընդունումը է ավելի լայն իմաստ։


== Ծանոթագրություններ ==


== Տես նաև ==
1960-ականներ
1970-ականներ
Վիետնամական պատերազմ
Վալգեսոո (գյուղ, Պիլվա շրջան)

Վալգեսոո (էստ․՝ Valgesoo), գյուղ Էստոնիայի Պիլվամաա նահանգի Պիլվա շրջանում։
2011 թվականի տվյալներով գյուղում բնակվում էր 34 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վալերի Հակոբյան (վիրաբույժ)

Վալերի Գրիգորի Հակոբյան  (մայիսի 10, 1939(1939-05-10), Մոսկվա, ԽՍՀՄ - հունվարի 26, 1983(1983-01-26), Մոսկվա, ԽՍՀՄ), խորհրդային մանկական վիրաբույժ, բժշկական գիտությունների դոկտոր (1970), պրոֆեսոր (1979):
ԽՍՀՄ-ում լյարդի վիրաբուժության միակ մանկական կենտրոնի հիմնադիր և տնօրեն։


== Կենսագրություն ==
Վալերի Հակոբյանն ավարտել է Մոսկվայի երկրորդ բժշկական ինստիտուտի մանկաբուժական ֆակուլտետը։ 1963-1965 թվականներին սովորել է բժիշկների կատարելագործման ինստիտուտի մանկական վիրաբուժության ամբիոնի կլինիկական օրդինատուրայում (ամբիոնի վարիչ` պրոֆեսոր Ս. Յա. Դոլեցկի)։ Եղել է  ԽՍՀՄ բժշկական գիտությունների ակադեմիայի թղթակից անդամ Գեորգի Օստրովերխովի աշակերտը, 27 տարեկանում պաշտպանել է թեկնածուական, իսկ 30 տարեկանում դոկտորական ատենախոսություն, աշխատել է Բժիշկների կատարելագործման ինստիտուտում որպես ավագ գիտաշխատող, այնուհետև մանկական վիրաբուժության ամբիոնի պրոֆեսոր, 1972 թվականից ղեկավարել է ինստիտուտի կենտրոնական գիտահետազոտական լաբորատորիայի մանկական վիրաբուժության բաժինը։ Պատրաստել է գիտությունների 6 թեկնածու։
1973 թվականին Հակոբյանը Մոսկվայի Ռուսակովի անվան № 2 մանկական քաղաքային կլինիկական հիվանդանոցի (այժմ՝ Սուրբ Վլադիմիրի հիվանդանոց) բազայի վրա հիմնադրել է Լյարդի վիրաբուժության կենտրոնը։ Հակոբյանի խումբը ստացել է վիրահատության նոր մեթոդների հեղինակային իրավունքի տասներեք վկայական։ Հակոբյան կենտրոնում բուժում են ստանում լյարդի բնածին պաթոլոգիաներով ծանր հիվանդ երեխաներ երկրի տարբեր ծայրերից։ Հակոբյանը կատարել է ավելի քան 700 վիրահատություններ և 3000 ուսումնասիրություն մանկական լյարդի վիրաբուժության վերաբերյալ։ 78 գիտական աշխատությունների հեղինակ է, այդ թվում` 5 մենագրությունների, եղել է  «Նորածինների վիրաբուժություն» կոլեկտիվ մենագրության լուսաբանողը։

Հակոբյանը սրտի երկու ծանր կաթված է տարել և հանկարծամահ եղել 43 տարեկան հասակում։ Թաղված է Մոսկվայի հայկական գերեզմանատանը։


== Գրականություն ==
Юлия Хорицкая. На пределе возможного // Советская Россия, 28 ноября 1982, № 275 (8026).
На пределе возможного (рубрика «Читатель-газета») // Советская Россия, 13 апреля 1983.
Околов В. Л. Деятели отечественной хирургии. Энциклопедический справочник. Т.1. Москва-Пятигорск. С. 48-49.


== Աշխատանքներ ==
Контрастные исследования сосудов воротной вены и аорты через пупочные сосуды у детей. М.: Медицина, 1967
Синдром портальной гипертензии у детей. Дисс. докт. М., 1970
С. Я. Долецкий, В. В. Гаврюшов, В. Г. Акопян. Хирургия новорожденных. Руководство для врачей. Иллюстрации вып. детск. хирургом доктором мед. наук В. Г. Акопяном. М. Медицина, 1976. 320 с.
В. Г. Акопян. Хирургическая гепатология детского возраста : Руководство для врачей. М. : Медицина, 1982. 384 с.
В. Г. Акопян, З. Д. Муриева, Г. Т. Туманян. Ошибки и опасности в хирургии холедоха у детей // В кн. «Проблемы хирургии желчных путей». — М., 1982. — С. 98-101.


== Ծանոթագրություններ ==
Ժիռնովսկի շրջան

Ժիռնովսկի շրջան (ռուս.՝ Жирновский муниципальный район), մունիցիպալ շրջան Ռուսաստանի Դաշնության Վոլգոգրադի մարզում։
Ստեղծվել է 1959 թվականին։ Վարչական կենտրոնը՝ Ժիրնովսկ։


== Աշխարհագրություն ==
Շրջանի տարածքի մակերեսը կազմում է 2970 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 43530 մարդ։ Բնակչության խտությունը կազմում էր 14,66 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Հայկաջուր

Հայկաջուր, գյուղ Արցախի Մարտակերտի շրջանում։ Ներկայումս գտնվում է Ադրբեջանի վերահսկողության տակ։
1998 թվականի հունիսի 26-ին Հասանղայան վերանվանվել է Հայկաջուր անունով։


== Ծանոթագրություններ ==
Ֆաբրիցիա

Ֆաբրիցիա  (իտալերեն՝ Fabrizia), կոմունա Իտալիայում, Կալաբրիա մարզում՝ Վիբո Վալենտիա գավառում։
Բնակչությունը կազմում է 2689 մարդ, բնակչության խտությունը կազմում է 71 մարդ/կմ²։ Զբաղեցնում է 38 կմ² մակերես տարածք։ Փոստային ինդեքսն է՝ 88020։ Հեռախոսային կոդը՝ 0963։


== Արտաքին հղումներ ==
Բնակավայրի պաշտոնական կայք
Գրեմմի լավագույն փոփ դուոյի/խմբի ելույթի համար

Գրեմմի մրցանակ լավագույն փոփ դուոյի/խմբի ելույթի համար (անգլ.՝ Grammy Award for Best Pop Duo/Group Performance), տրվում է ամենամյա «Գրեմմի» մրցանակաբաշխության ժամանակ։ Ըստ 54-րդ Գրեմմի մրցանակաբաշխության, այն նախատեսված է դուետի/խմբի համատեղ փոփ ձայնագրությունների համար (վոկալային կամ գործիքային) և սահմանափակվում է միայն սինգլներով կամ թրեքերով։
Մրցանակը տրվում է կատարող արտիստներին։ Պրոդյուսերը, վոկալի գործիքավորողը և երգահանը կարող են դիմել հաղթողի հավաստագիր ստանալու համար։
Սա «Գրեմմի» ամենամյա մրցանականաշխության նոր կատեգորիաներից մեկն է, որը տրվում է 2012 թվականից։ Այն իր մեջ ներառում է նախորդ՝ «Լավագույն փոփ վոկալային համագործակցություն», «Լավագույն փոփ դուոյի/խմբի ելույթի կամ վոկալային խմբի համար» և «Լավագույն փոփ գործիքային կատարում» անվանակարգերը։ Այս կատեգորիաների վերակազմավորումը Ձայնագրման ակադեմիայի ցանկության արդյունքն էր՝ կրճատել անվանակարգերի ցանկը և վերացնել համագործակցության և դուետի կամ խմբի միջև տարբերությունը։


== Դափնեկիրներ ==


=== 2010-ականներ ===


=== 2020-ականներ ===
^[I] Թվականները կապված են այդ թվականի «Գրեմմի» մրցանակաբաշխության հոդվածի հետ։


== Ամենաշատն առաջադրված արտիստներ ==


== Ծանոթագրություններ ==


== Արտաքին հղումներ ==
Պաշտոնական կայք
Շուլավեր (գետ)

Անվան այլ կիրառումների համար տե՛ս՝ Շուլավեր (այլ կիրառումներ)Շուլավեր (վրաց.՝ შულავერი), Շուլավարի գետ, Շուլավերի գետ, գետ Հայաստանի Լոռու մարզում, Խրամ գետի աջ օժանդակը։ Սկիզբ է առնում Լալվար լեռան հյուսիսային լանջից և Վրաստանի տարածում միախառնվում մայր գետին։ Երկարությունը 38 կմ է, ՀՀ տարածքում՝ 16 կմ։ Վերին հոսանքի շրջանում լեռնային բնութ ունի և հոսում է անտառապատ տարածքով, իսկ ստորին հոսանքի ավազանը չոր տափաստան է, տետը այստեղ դանդաղահոս է։ Շուլավեր գետի հանված առուներով որոգվում են դաշտերն ու այգիները։


== Ծանոթագրություններ ==
Լ

Լ, լ, (անվանում՝ լյուն), հայկական այբուբենի 12-րդ տառը։ Թվային արժեքը՝ «30»։
Ստեղծել է Մեսրոպ Մաշտոցը 405 - 406 թվականներին։ Միջնադարում օգտագործվել են «երկաթագիր», «գրչագիր», «նոտրգիր», «շղագիր» տառատեսակները։


== Կիրառություն ==
Փոքրատառ լ-ն գործածվում է ծավալ չափելու լիտր միավորը նշանակելու համար։


== Ուշագրավ փաստ ==
Մեծատառ Լ-ն իր տեսքով նման է լատիներեն L-ին։
Յունիկոդում ներկայացված է՝

մեծատառ՝ «Լ». U+053C
փոքրատառ՝ «լ». U+056C


== Բրայլով ներկայացում ==


== Ծանոթագրություններ ==
Կուշտանովիցա

Կուշտանովիցա (ուկրաիներեն՝ Куштановиця), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Կուշտանովիցա գյուղում բնակվում էր 765 մարդ։ Բնակավայրը զբաղեցնում է 0,397 կմ² տարածք։ Բնակչության խտությունը կազմում էր 1926,95 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աբդալ Կայասի

Աբդալ Կայասի, լեռ Իրանի Արևմտյան Ադրբեջան նահանգում, Վասպուրականի լեռնաշղթայի հյուսիսային հատվածում, Մակու քաղաքից արևմուտք։ Լեռան հյուսիսային լանջերից սկիզբ են առնում Արաքս գետի ավազանի մի քանի գետակներ։


== Ծանոթագրություններ ==
Շտեխով Ֆերխեզար

Շտեխով Ֆերխեզար (գերմ.՝ Stechow-Ferchesar), կոմունա Գերմանիայի Բրանդենբուրգ երկրամասում։
Գտնվում է Հաֆելլանդ շրջանի կազմում։ Գտնվում է Նենհաուզենի ենթակայության տակ։ Բնակչությունը 916 մարդ է (ըստ 2010 թվականի դեկտեմբերի 31-ի տվյալների)։ Զբաղեցնում է 51,05 կմ² տարածք։ Պաշտոնական կոդ՝ 12 0 63 293։
Կոմունան ստորաբաժանվում է 3 գյուղական շրջանի։


== Ծանոթագրություններ ==
Գայաճանյան

Գայաճանյան, հայկական ազգանուն։


== Ազգանունը կրողներ ==
Լևոն Գայաճանյան (1910-ական թթ.-1945), գրող։


== Ծանոթագրություններ ==
Սերեբրյանկա (Ինստրուչի վտակ)

Անվան այլ կիրառումների համար տե՛ս՝ Սերեբրյանկա (այլ կիրառումներ)Սերեբրյանկա (ռուս.՝ Серебрянка), գետ Ռուսաստանում, հոսում է Կալինինգրադի մարզում և Կրասնոզնամենսկի շրջանում։ Գետաբերանը տեղակայված է Ինստրուչ գետի ձախ ափին 64 կմ հեռավորության վրա։ Գետի երկարությունը 18 կմ է, ավազանի տարածքը 53 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Պրեգոլյա, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000212104300009934
Հիդրոլոգիական ուսումնասիրությունների կոդը - 104300993
Ավազանի կոդը - 01.01.00.002
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Անդանս

Անդանս (ֆր.՝ Andance), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2014 թվականի դրությամբ կազմում է 1163 մարդ, բնակչության խտությունը` 178.37 մարդ/կմ²։ Բնակավայրը զբաղեցնում է 6.52 կմ² տարածք։


== Աշխարհագրություն ==
Գտնվում է Փարիզ քաղաքից 450 կմ հարավ-արևելք, Լիոն քաղաքից` 60 կմ հարավ, Պրիվա քաղաքից` 60 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 719 աշխատունակ (15-64 տարեկան) բնակիչ, որոնցից ակտիվ էին 540-ը, իսկ ոչ ակտիվները` 179։ Ակտիվության ցուցանիշը կազմում է 75,1 %։ 540 աշխատունակ մարդկանցից աշխատել է 471 անձ (263 տղամարդ և 208 կին)։ Գործազուրկ են եղել 69 անձ (29 տղամարդ և 40 կին)։ 179 անաշխատունակներից 57-ը եղել են աշակերտներ կամ ուսանողներ, 63-ը` թոշակառուներ, իսկ 59-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լիլու (գյուղ, Տաբիվեռե շրջան)

Լիլու (էստ․՝ Lilu), գյուղ Էստոնիայի Յիգևամաա նահանգի Տաբիվեռե շրջանում։
2011 թվականի տվյալներով գյուղում բնակվում էր 30 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կանևցովո

Կանևցովո (ուկրաիներեն՝ Канівцеве), ավան Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1750 թվականին։
2001 թվականի տվյալներով Կանևցովո ավանում բնակվում էր 218 մարդ։ Բնակավայրը զբաղեցնում է 0,527 կմ² տարածք։ Բնակչության խտությունը կազմում էր 413,66 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կարաս (Լըջեի գավառ)

Անվան այլ կիրառումների համար տե՛ս՝ Կարաս (այլ կիրառումներ)Կարաս, գյուղ Արևմտյան Հայաստանում, Դիարբեքիրի վիլայեթի Լճեի գավառակում։ Գտնվում է Դիարբեքիր քաղաքից 45 կմ հյուսիս-արևելք։


== Բնակչություն ==
Գյուղը մինչև 1915 թվականն ուներ 20 տուն հայ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ռուխարան

Ռուխարան, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Կրասնի Յար (գյուղ, Ուֆիմսկի շրջան)

Անվան այլ կիրառումների համար տե՛ս՝ Կրասնի ՅարԿրասնի Յար (ռուս.՝ Красный Яр, բաշկիրերեն՝ Ҡыҙылъяр), գյուղ Ռուսաստանի Բաշկորտոստան հանրապետության Ուֆիմսկի շրջանի կազմում։
Բնակչությունը 2009 թվականին գրանցված տվյալներով կազմում էր 1627 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարտին ֆոն Վագներ

Յոհան Մարտին ֆոն Վագներ (գերմ.՝ Johann Martin von Wagner, հունիսի 24, 1777(1777-06-24)[…], Վյուրցբուրգ, Բավարիա - օգոստոսի 8, 1858(1858-08-08)[…], Հռոմ, Պապական մարզ), գերմանացի քանդակագործ, փորագրող, մեկենաս, նկարիչ, հնագետ, պատմաբան և արվեստի կոլեկցիոներ, Վյուրցբուրգի պատվավոր քաղաքացի։


== Կենսագրություն ==
Մարտին ֆոն Վագները պալատական քանդակագործ Յոհան Ալեքսանդր Վագների որդին է (1730-1809)։ Վարպետության առաջին դասերը ստացել է հոր արվեստանոցում։ 1797 թվականից Վիեննայի գեղարվեստի ակադեմիայում սովորել է գեղանկարչություն, որտեղ «Էնեյը խնդրում է իր մորը՝ Վեներային, Կարթագենի ճանապարհին» նկարի համար ստացել է Ակադեմիայի առաջին մրցանակը։ 1802 վերադարձել է Վյուրցբուրգ։
1803 թվականին ծանոթացել է Գյոթեի հետ և ընդունվել «Վյուրցբուրգյան արվեստի ընկերների միություն»։ Գյոթեի աջակցության շնորհիվ Վյուրցբուրգի համալսարանում աշխատանք է ստացել որպես նկարչության պրոֆեսոր։ Վյուրցբուրգում կայացած գեղարվեստական մրցույթում «Ոդիսևս և Պոլիֆեմ» նկարի համար արժանացել է առաջին մրցանակին։ 1803-1804 թվականներին ապրել է Փարիզում։ Այնուհետև իր գեղարվեստական կրթությունն ավարտելու համար երկամյա ուսումնական այց է կատարել Իտալիա՝ Հռոմ։ Այստեղ նա ծանոթացել է Բավարիայի ապագա թագավորի՝ կրոնպրինց Լյուդվիգի հետ։ 1827 թվականից որպես Լյուդվիգ I թագավորի արվեստի ստեղծագործությունների պահապան՝ Վագներն ապրել է թագավորի նախկին կալվածատանը՝ Վիլլա Մալթայում։ 
Հռոմում Վագները կրոնպրինց Լյուդվիգի հավաքածուի համար նշանակվել է արվեստի ​​գործերի գնման լիազոր (արվեստի գործակալ)։ Նրա ձեռք բերածներից էին Ֆաուն Բարբերինին և Ապոլոն Բարբերինին, Աֆայայի տաճարի մուտքը զարդարող արձանները և այլն։
Նրա խորհրդով Լյուդվիգը Մյունխենում ստեղծել է Գլիպտոտեկա՝ հին հունական և հին հռոմեական քանդակի հավաքածուով, որոնք Վագները ձեռք է բերել Լյուդվիգի համար։
Ժամանակի ընթացքում Վագները գեղանկարչությունից անցել է քանդակագործությանը։ Նրա գործունեությունը և բացառիկ գիտելիքները դասական հնագիտության և արվեստի պատմության ոլորտում այնքան հաջող էին Լյուդվիգի համար, որ 1825 թվականին Բավարիայի թագավորը նրան բարձրացրեց ազնվականության աստիճանի։
Յոհան Վագները մասնակցել է Քյոնիգսպլաց հրապարակի հյուսիսային մասում գտնվող Գլիպտոտեկայի շենքի կառուցմանը։ Նա Գլիպտոտեկայի մուտքի վերնաճակատին գտնվող պլաստիկ արվեստի հովանավոր Աթենաս աստվածուհուն նվիրված քանդակագործական խմբի հեղինակն է։ 
Լյուդվիգ I-ի պատվերով ստեղծել է ռելիեֆային ֆրիզ Վալհալլայի համար՝ գերմանական մշակույթին պատկանող նշանավոր պատմական անձանց Փառքի սրահ, որը գտնվում է Ռեգենսբուրգ քաղաքից 10 կմ դեպի արևելք (Բավարիա, Գերմանիա)։ Կոչվում է «Գերմանացիների անցումը Կովկասից Կենտրոնական Եվրոպա»։ Աշաֆենբուրգի հռոմեական վիլլայի կրկնօրինակով Պոմպեջենումում ստեղծել է ներքին քանդակագործական զարդարանքներ։
1841 թվականին նշանակվել է Մյունխենի պինակոտեկի գլխավոր տնօրեն։
Մարտին Վագները մահացել է Հռոմում 1858 թվականի օգոստոսի 8-ին։ Նրա գերեզմանը գտնվում է Campo Santo Teutonico գերեզմանատանը, որը տեղակայված է Սուրբ Պետրոսի բազիլիկի մոտակայքում։
Իր հավաքած արվեստի գործերի անձնական մեծ հավաքածուն կտակել է Վյուրցբուրգի համալսարանին։ 1963 թվականին Վյուրցբուրգի նստավայրի շենքերից մեկում ստեղծվել է Մարտին Վագների թանգարանը (Martin von Wagner Museum)։


== Պատկերասրահ ==

		


== Ծանոթագրություններ ==


== Արտաքին հղումներ ==
Johann Martin von Wagner (1777-1858)(գերմ.)
Աստերոիդների ցանկ (39401-39500)

Աստերոիդների ցանկ (39301-39400)  • Աստերոիդների ցանկ  • Աստերոիդների ցանկ (39501-39600)
 Աստերոիդների ցանկ (39301-39400)  • Աստերոիդների ցանկ  • Աստերոիդների ցանկ (39501-39600)


== Աղբյուր ==
«Discovery Circumstances: Numbered Minor Planets (35001)-(40000)»։ www.minorplanetcenter.net
Սորսարեն

Սորսարեն, գյուղ Արևմտյան Հայաստանում, Բիթլիսի վիլայեթի Խիզանի գավառակում։ Գտնվում էր Խիզանի հյուսիսային սահմանի մոտ՝ Խիզան գյուղաքաղաքից 30 կմ հյուսիս-արևելք։
Կովկասի 5 և 10 վերսատնոց քարտեզներում նշված է Սարսարեն անունով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր
(5610) Բալստեր

(5610) Բալստեր (անգլ.՝ Balster), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,802927 ա. մ., առավելագույնը մոտենում է 2,6807 ա. մ. հեռավորության վրա և հեռանում 2,9251 ա. մ.։ Արեգակի շուրջ մեկ ամբողջական պտույտ է կատարում 1714,02 երկրային օրվա ընթացքում, իր ուղեծրով շարժվելով միջինում 0,210032 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,35° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5610) Բալստեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կրապիվնա (Չերեբետի վտակ)

Անվան այլ կիրառումների համար տե՛ս՝ Կրապիվնա (այլ կիրառումներ)Կրապիվնա (ռուս.՝ Крапивна), գետ Ռուսաստանում, հոսում է Կալուգայի մարզում և Մալոյարոսլավեցկի շրջանում։ Գետաբերանը տեղակայված է Չերեբետ գետի աջ ափին 2,4 կմ հեռավորության վրա։ Գետի երկարությունը 10 կմ է։ Կրապիվնայի ակունքը գտնվում է Պոդկոպաևսկի գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, ջրատնտեսային տեղամասը՝ Օկա, ենթաավազանը՝ Օկի և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010100512110000020131
Հիդրոլոգիական ուսումնասիրությունների կոդը - 110002013
Ավազանի կոդը - 09.01.01.005
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դու կհանդիպես խորհրդավոր անծանոթուհու

Դու կհանդիպես խորհրդավոր անծանոթուհու (անգլ.՝ You Will Meet a Tall Dark Stranger), գեղարվեստական ֆիլմ։ Ֆիլմը նկարահանել է ռեժիսոր Վուդի Ալլենը 2010 թվականին։ Ռուսաստանում պրեմիերան կայացել է 2011 թվականին փետրվարի 17-ին։


== Դերերում ==


== Ծանոթագրություններ ==


== Արտաքին հղումներ ==
www.sonyclassics.com/youwillmeetatalldarkstranger/ You Will Meet a Tall Dark Stranger. պաշտոնական կայք
Դու կհանդիպես խորհրդավոր անծանոթուհու(անգլ.) ֆիլմը Rotten Tomatoes կայքում
Woody Allen’s latest is 'Stranger'(չաշխատող հղում) (անգլ.)
Զբրանկովցի

Զբրանկովցի (ուկրաիներեն՝ Збраньківці), գյուղ Ուկրաինայի Ժիտոմիրի մարզի Օվրուչի շրջանում։
2001 թվականի տվյալներով Զբրանկովցի գյուղում բնակվում էր 29 մարդ։ Բնակավայրը զբաղեցնում է 0,318 կմ² տարածք։ Բնակչության խտությունը կազմում էր 91,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օբյա (գյուղ, Վիննի շրջան)

Օբյա (էստ․՝ Obja), գյուղ Էստոնիայի Լյաենե-Վիրումաա նահանգի Վիննի շրջանում։
2011 թվականի տվյալներով գյուղում բնակվում էր 55 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սվետլոդարսկ

Սվետլոդարսկ (ուկրաիներեն՝ Світлода́рськ), քաղաք Ուկրաինայի Դոնեցկի մարզի Դեբալցևոյի քաղաքային խորհուրդում, շրջանային նշանակության քաղաք։ Բնակավայրը նախկինում նաև անվանվել է Սվետլոդարսկոե։ Հիմնադրվել է 1970 թվականին։
2012 թվականի տվյալներով Սվետլոդարսկ քաղաքում բնակվում էր 12 172 մարդ։ Բնակավայրը զբաղեցնում է 9,3 կմ² տարածք։ Բնակչության խտությունը կազմում էր 1418 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սարգիս Հացպանյան

Սարգիս Հացպանյան (փետրվարի 12, 1962(1962-02-12), Ալեքսանդրետտա, Հաթայի մարզ, Թուրքիա - հունվարի 20, 2018(2018-01-20), 3rd arrondissement of Lyon, Լիոնի մետրոպոլիա, Ֆրանսիա), հասարակական, քաղաքական գործիչ, Արցախյան ազատամարտի մասնակից, տարածաշրջանային հարցերով փորձագետ-վերլուծաբան, նախկին քաղբանտարկյալ։


== Կենսագրություն ==
Ծնվել էր Թուրքիայի Ալեքսանդրետտա քաղաքում։ Ֆրանսահայ պոետ և հակաֆաշիստ Միսաք Մանուշյանի քրոջ թոռն է։ 1980-ական թվականներին Թուրքիայում զինվորական հեղաշրջման հետևանքով մեկնել է Եվրոպա, դարձել է Ֆրանսիայի քաղաքացի։ Ավարտել է Փարիզի Սորբոնի համալսարանի ռեժիսուրայի բաժինը։ 1990 թվականից բնակվում էր Հայաստանում։ 
1990-ականների սկզբին անդամագրվել է Լեոնիդ Ազգալդյանի հիմնադրած «Ազատագրական բանակին»։ 1993 թվականին մասնակցել է Քարվաճառի ազատագրմանը։
2008 թվականի նոյեմբերի 4-ին, Հացպանյանը հայտարարեց որ Հայաստանի նախագահ Սերժ Սարգսյանի դեմ մահափորձ է նախապատրաստվում։ Նոյեմբերի 7-ին Հայաստանի ազգային անվտանգության ծառայությունը նրան մեղադրանք առաջադրեց սուտ մատնության հոդվածով, իսկ նոյեմբերի 10-ին Հացպանյանը կալանավորվեց։ 2009 թվականի ապրիլի 9-ին Երևանի Կենտրոն և Նորք-Մարաշ համայնքների ընդհանուր իրավասության դատարանի կողմից Սարգիս Հացպանյանը դատապարտվեց 3 տարի 6 ամիս ժամկետով ազատազրկման։ 2011 թվականի հունիսի 9-ին, նա համաներմամբ ազատ արձակվեց։
2018 թվականին հիվանդության պատճառով տեղափոխվել է Ֆրանսիայի Լիոն քաղաքի հիվանդանոցներից մեկը, որտեղ մահացել է` 2018 թվականի հունվարի 20-ին։


== Ծանոթագրություններ ==
Higher Power

«Higher Power», բրիտանական Coldplay ռոք խմբի երգը, որը թողարկվել է 2021 թվականի մայիսի 7-ին խմբի սպասվող իններորդ ստուդիական ալբոմից։ Երգը գրել են խմբի բոլոր չորս անդամները՝ պրոդյուսեր Մաքս Մարտինի համահեղինակությամբ, համապրոդյուսերներն են Oscar Holter-ը և Bill Rahko-ն։


== Երաժշտական տեսահոլովակ ==
«Higher Power» երգի աուդիո հոլովակը, որի ռեժիսորը Փոլ Դագդեյլն է, ցուցադրվել Է Coldplay-ի YouTube ալիքում 2021 թվականի մայիսի 7-ին, ինչը համընկել է սինգլի թողարկման հետ։ Դրանում խումբը հանդես է գալիս ոչ բնակելի հատվածում, իսկ շուրջը պարում են այլմոլորակայինների հոլոգրամներ։ Խումբը, որը ստացել է «Կապ ոչ երկրային բանականության հետ» (CETI) անվանումը, ինչպես հաղորդվում է, հրապարակային թողարկումից առաջ այդ տեսանյութը ներկայացրել է Ֆրանսիայի Եվրոպական տիեզերական գործակալության տիեզերագնաց Թոմաս Պեսկին, որն այդ պահին գտնվում է Միջազգային տիեզերակայանում։


== Համերգային ելույթներ ==
Մայիսի 2-ին հայտարարվել էր, որ երգի առաջին կենդանի կատարումը տեղի կունենա American Idol հեռուստաշոուի ժամանակ՝ մայիսի 9-ի դրվագում։ Բրիտանական Official Charts Company-ն մայիսի 3-ին հայտնել է, որ խումբը կկատարի երգը 41st Brit Awards բացման արարողության ժամանակ, որը տեսագրվել է Թեմզա գետի վրա գտնվող բարժի վրա The O2 Arena-ի մոտ։


== Հիթ-շքերթներ ==


== Հավաստագրեր ==


== Թողարկման պատմություն ==


== Ծանոթագրություններ ==


== Արտաքին հղումներ ==
 «Higher Power»  (Live at The BRIT Awards, London 2021)
 «Higher Power»  (Official Audio // Extraterrestrial Transmission)
Իիլա

Իիլա (էստ․՝ Iila), գյուղ Էստոնիայի Լյաենե-Վիրումաա նահանգի Վիռու-Նիգուլա շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կուրումե

Կուրումե (ճապ.՝ 久留米市 Kurume-shi), քաղաք Ճապոնիայում՝ Ֆուկուոկա պրեֆեկտուրայում։
2015 թվականի տվյալների համաձայն՝ քաղաքի բնակչությունը կազմում է 304 499 մարդ։ Բնակչության խտությունը կազմում է 1 324,83 մարդ/կմ2։ Քաղաքի տարածքը կազմում է 229,84 կմ2։
2005 թվականի փետրվարի 5-ից քաղաքի մեջ են ներառվել Կիտանո, Ջոջիմա, Միզումա, Տանուշիմարու բնակավայրերը։


== Համալսարաններ ==
Կուրումեի Համալսարան
Կուրումեի Բժշկական Համալսարան
Կուրումեի Տեխնոլոգիական Համալսարան
Սուրբ Մերիի Քոլեջ
Կուրումեի Իգական Քոլեջ


== Քույր քաղաքներ ==
 Կորիյամա, Ճապոնիա
 Մոդեստո, Ամերիկայի Միացյալ Նահանգներ
 Հեֆեյ, Չինաստան


== Հայտնի անձիք ==
Ջորջ Շիմա (1864–1926)
Սիգերու Աոկի (1882–1911), նկարիչ
Շոջիրո Իշիբասի (1889–1976), «Bridgestone Corporation»-ի հիմնադիր
Հարուե Կոգա (1895–1933), նկարիչ և բանաստեղծ
Սուսումե Ֆուձիտա (1912–1990/91), դերասան
Լեիձի Մացումոտո (1938–ներկա), մանգակա
Րյո Իսիբասի (1956–ներկա), դերասան
Սեյկո Մացուդա (1962–ներկա), երգիչ և դերասանուհի
Ֆումիա Ֆուձիա (1962–ներկա), երգիչ
Իզումի Սակայ (1967–2007), երգիչ
Ռենա Տանակա (1980–ներկա), դերասանուհի
կանիկապիլա 7 piece Pop Band.


== Ծանոթագրություններ ==


== Արտաքին հղումներ ==
{{{1}}} Կուրումե. պաշտոնական կայք  (ճապոներեն)
久留米アート.info » 久留米市の歴史と秘話։ kurume-art.info։ Արխիվացված է օրիգինալից 2013-09-21-ին։ Վերցված է 2019-01-30
Բուդի (այլ կիրառումներ)

Բուդի, կարող է վերաբերել՝

Բուդի - գյուղ, Ուկրաինայի Վիննիցայի մարզի Տրոստյանեցի շրջանում
Բուդի - քաղաքատիպ ավան, Ուկրաինայի Խարկովի մարզի Խարկովի շրջանում
Կոտոր (գյուղ, Դումինիչսկի շրջան)

Անվան այլ կիրառումների համար տե՛ս՝ Կոտոր (այլ կիրառումներ)Կոտոր (ռուս.՝ Которь), գյուղ Ռուսաստանի Կալուգայի մարզի Դումինիչսկի շրջանի կազմում։
Բնակչությունը 2008 թվականին գրանցված տվյալներով կազմում էր 350 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուդրուն

Բուդրուն, կիսավեր բերդ Արևմտյան Հայաստանում, Դաշտային Կիլիկիայում, Ադանայի նահանգում։ Գտնվում էր Պիռամոս (Ջահան) գետի հովտում, հին Ամուդան բերդից 6-7 կմ արևելք։ Մոտակայքում գտնվում է Պոտռոմ գյուղի ավերակները։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Ռոբերտո Պարիսիուս

Ռոբերտո Պարիսիուսը (հոլ.՝ Roberto Parisius) 90-ականների սուրինամցի ֆուտբոլային մրցավար է։
Առավելապես հայտնի է ԿՈՆԿԱԿԱՖ-ի ոսկե գավաթի շրջանակներում 1991 թ. խաղարկության «Միացյալ Նահանգներ-Պանամա» (2-1) հանդիպման ժամանակ գլխավոր մրցավարի պարտականությունների կատարմամբ։


== Հղումներ ==
«Roberto Parisius»։ World Referee։ Վերցված է 2015-09-15 
«Roberto Parisius»։ footballzz.com։ Վերցված է 2015-09-15 
«Roberto Parisius»։ footballdatabase.eu։ Վերցված է 2015-09-15 
«Roberto Parisius»։ worldfootball.net։ Վերցված է 2015-09-15 
«Roberto Parisius»։ 11v11.com։ Վերցված է 2015-09-15
Լիբիայում ՅՈՒՆԵՍԿՕ-ի Համաշխարհային ժառանգության ցանկ

Լիբիայում ՅՈՒՆԵՍԿՕ-ի Համաշխարհային ժառանգության օբյեկտները թվով 5-ն են, որը կազմում է ընդհանուր թվի 0,5 %-ը (2017 թվականին 1073-ից)։
2016 թվականից բոլոր լիբիական օբյեկտներն ընդգրկվել են ՅՈՒՆԵՍԿՕ-ի Համաշխարհային ժառանգության վտանգված օբյեկտների ցանկում, քանի որ երկրում 2011 թվականից շարունակվում է քաղաքացիական պատերազմը։ Զինված խմբերը գտնվում են այդ օբյեկտների կամ այդ տարածքների մոտ, ինչը վտանգ է ներկայացնում նրանց պահպանման համար։


== Ցանկ ==
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով։


=== Օբյեկտների աշխարհագրական դասավորվածություն ===


== Տես նաև ==
Միավորված ազգերի Կրթության, գիտության և մշակույթի կազմակերպություն
Համաշխարհային ժառանգություն
Աֆրիկայում ՅՈՒՆԵՍԿՕ-ի Համաշխարհային ժառանգության օբյեկտների ցանկ


== Արտաքին հղումներ ==
«Լիբիայում ՅՈՒՆԵՍԿՕ-ի Համաշխարհային ժառանգության օբյեկտներ» (անգլերեն)։ Արխիվացված օրիգինալից 2012-05-11-ին։ Վերցված է 2010-12-02
Դաշբուլաղ (Շամքորի շրջան)

Անվան այլ կիրառումների համար տե՛ս՝ Դաշբուլաղ (այլ կիրառումներ)Դաշբուլաղ (ադրբ.՝ Daşbulaq), գյուղ ներկայիս Ադրբեջանական Հանրապետության Շամքորի շրջանում։


== Տես նաև ==
Հուսական նահատակ վանք


== Ծանոթագրություններ ==


== Արտաքին հղումներ ==
Դաշբուլաղ (Շամքորի շրջան) բնակավայրը «GEOnet Names Server» կայքում։
В Шамкире желание искупаться в Куре закончилось трагедией
Սյույ Ֆու

Սյույ Ֆուն (չինարեն ավանդ. 徐福 կամ 徐巿 , պինին: Xú Fú) ծնվել է մ.թ.ա. 255  Ցին կայսրությունում,  Ցին (դինաստիա) կայսրության օրոք նա եղել է պալատական մոգ և գուշակ։ Կայսր Ցին Շի Հուանդին երիտասարդության թրմախառնուրդը գտնելու նպատակով նրան երկու անգամ ուղարկել է արշավի դեպի արևելյան ծովեր։ Նրա արշավները անցկացվել են մ.թ.ա. 219 և 210 թվականներին։ Համարվում է, որ նրա նավատորմը բաղկացած էր 60 նավից, անձնակազմը՝ 5000 հոգուց, նավերին կային 3000 աղջիկ և տղա , ինչպես նաև տարբեր հմտություններով արհեստավորներ։ Երկրորդ արշավից հետո նա չվերադարձավ։   Գրականության մեջ կարելի է գտնել շատ ենթադրություններ, որ նա դուրս է եկել ափ  Ճապոնիայում և այնտեղ մահացել։


== Ճանապարհորդություն ==
Կայսր  Ցին Շի Հուանդին շատ էր վախենում մահից և հավերժ ապրելու միջոցներ էր փնտրում։ Նա հանձնարարեց Սյույ Ֆուին կազմակերպել  անմահության գաղտնիքների որոնումները։ 219 թվականին Սյույ Ֆուն արշավ կազմակերպեց օվկիանոսում գտնվող Պենլայ սար,որտեղ պետք է ապրեին երկնաբնակներ, այդ թվում նաև Անցի Շենը։ Արշավին մասնակցում էին 300 անչափահաս աղջիկներ և տղաներ։ Արշավի նպատակն էր գտնել երիտասարդության թրմախառնուրդը։ Մի քանի տարի նա դեգերում էր ծովերով, բայց ադպես էլ չգտավ Պենլայ սարը։ Երբ 210 թվականին կայսրը հարցրեց որոնումների արդյունքների մասին,  Սյույ Ֆուն պատմեց, որ ճանապարհը անհնար է հաղթահարել, քանի որ այն պաշտպանում են հսկա ձկները։ Ձկներին սպանելու համար անհրաժեշտ էին լավ նետաձիգներ։ Կայսրը համաձայնեց և նրան տրամադրեց նետաձիգներ։ Սյույ Ֆուն կրկին դուրս եկավ ծով, բայց այս անգամ ետ չվերադարձավ։ Շի Ցզիում ասվում է, որ նա հասել էր հարթավայրերով և ընդարձակ ճահիճներով տեղանքի(平原廣澤), որտեղ իրեն հռչակել է թագավոր և էլ ետ չի վերադարձել։

Վաղ պատմական ժամանակագրությունները նույնպես չեն տալիս հստակ տեղեկություններ այն վայրի մասին, որտեղ Սյույ Ֆուն ափ է դուրս եկել։
Սան-գո չժին (Երեք թագավորությունների պատմություն), Հաու Հանշուն (ուշ Հան դինաստիայի պատմությունը), Գուադի չժին այն վայրը, որտեղ նա ափ է դուրս եկել, անվանում են "Չժոու" (亶州), սակայն Չժոուի գտնվելու վայրը չի նշվում։ Եվ միայն 1100 տարի անց Վաղ Չժոու (951-960) ժամանակաշրջանի վանական Իչուն գրեց,որ Սյույ Ֆուն ափ է դուրս եկել Ճապոնիայում, և Ֆուձիյամա լեռը նույնականացվել է Պենլայ սարի հետ։ Այս լեգենդը տարածվեց Ճապոնիայում, որտեղ էլ ստեղծվեցին Սյույ Ֆուին նվիրված համալիրները։


== Ճապոնական տեսություն ==

Նրանք ովքեր համարում են, որ Սյույ Ֆուն ափ է դուրս եկել Ճապոնիայում ենթադրում են, որ նրա առաքելությունը նպաստեց ճապոնական քաղաքակրթության առաջխաղացմանը։ Մ.թ.ա մոտ 300 անհետանում է Ձյոմոն մշակույթը, և ճապոնական տեսության կողմնակիցները համարում են, որ հենց Սյույ Ֆուն է բերել նոր տեխնոլոգիաներ և բույսեր, որոնք թույլ են տվել բարելավել կենսամակարդակը։ Ճապոնիայում Սյույ Ֆուի հանդեպ առաջացավ երկրպագություն, որպես գյուղատնտեսության, բժշկության և մետաքսի աստծո։
Սյույչժոուում՝ որը հեռու չէ  Յանչժոուից, Սյույչժոուի թատերական ուսումնարանին կից ստեղծվել է «Սյույ Ֆուի հետազոտական ինստիտուտը»։


== Ծանոթագրություններ ==


== Գրականություն ==
Сыма Цянь. Исторические записки. Перевод Р. В. Вяткина. т. 2 (гл. 6 «Основные записи [о деяниях] Цинь Ши-хуана»)


== Արտաքին հղումներ ==
Article at CRIENGLISH.com
Քաշունիք (այլ կիրառումներ)

Քաշունիք անունը կարող է վերաբերել

Քաշունիք՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո),
Քաշունիք, համայնք Արցախի Հանրապետության Քաշաթաղի շրջանում (ներկայում համայնքի բոլոր բնակավայրերը գտնվում են Ադրբեջանի զինված ուժերի վերահսկողության ներքո)։Նաև՝ 

Վերին Քաշունիք՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո)։


== Տես նաև ==
Քաշունի (այլ կիրառումներ)
Ռայնսբերգ

Ռայնսբերգ (գերմ.՝ Rheinsberg), քաղաք Գերմանիայում, Բրանդենբուրգի տարածքում, Արևելյան Պրիգնից Ռուփինի շրջանում։ Քաղաքը կյանգնած է Ռին գետի վրա և համարվում է հանգստի հայտնի շրջան։ Զբաղեցրած տարաքով հավասար է Բրեմենին և Դրեզդենին և համարվում է Գերմանիայի խոշորագույն կոմունաներից մեկը։
Ռայնսբերգը հայտնի է դարձել շնորհիվ Կուրտ Տուխոլսկու «Ռայնսբերգ՝ նկարներով գիրք սիրահարվածների համար» գրքի, ինչպես նաև Թեոդոր Ֆոնտաների գրքում հիշատակման շնորհիվ։
Մտնում է Արևելյան Պրիգնից Ռուփին շրջանի կազմի մեջ։ Բնակչությունը 8466 մարդ է (2010 թվականի դեկտեմբերի 31–ի տվյալներով)։ Զբաղեցնում է 324,82 կմ² տարածք։ Պաշտոնական կոդը՝ 12 0 68 353։
Քաղաքը ստորաբաժանվում է 17 քաղաքային համայնքների։


== Աշխարհագրություն ==
Ռայնսբերգը գտնվում է Ռայնսբերգյան լճային մարզի մեջ՝ փոքր և մեծ այլ լճերի, գեղեցիկ անտառային լանդշաֆտների շրջակայքում։ Քաղաքից հարավ Ռուպինյան Շվեյցարիան է։


=== Վարչական բաժանում ===
Ռայնսբերգը բաղկացած է 17 մասերից, որոնք, իրենց հերթին, ստորաբաժանվում են ավելի փոքր մասերի․


== Պատմություն ==

Ռայնսբերգի տարածաշրջանը բնակեցված է եղել դեռ վաղ ժամանակներից։ Բնակության մնացուկներ հայտնաբերվել են նաև Ռեմուս կղզում։ Քաղաքը անքակտելիորեն կապված է Ռայնսբերգյան պալատի և Գոգենցելերնովների արքայատոհմի հետ։ Ֆրիդրիխ Վիլհելմ Առաջինի՝ քաղաքը գրավելուց, ինչպես նաև 1740 թվականի խոշոր հրդեհից հետո քաղաքը և պալատը (մինչ այդ Վերածնունդի ոճով) կրկին կառուցվեցին Իոհան Գոտֆրիդ Կեմետերի և Գեորգ Վենցեսլաուս ֆոն Կնոբելսդորֆի կողմից։ Ֆրիդրիխ Մեծի նստավայր դարձած Ռայնսբերգյան պալատը համարվում է ֆրիդերեցիանական ռոկոկոյի ճարտարապետության վառ օրինակներից մեկը։ Բավականին շատ վերակառուցումների շնորհիվ Ռայնսբերգը աստիճանաբար դարձավ քաղաք–նստավայր։ 1762 թվականին հիմնվեց կերամիկական մանուֆակտուրան, որ դարձավ Պրուսիայի ամենամեծ արտադրություններից մեկը։ Դառնալով արքա՝ Ֆրիդրիխ Մեծը զիջեց ամրոցը իր եղբորը՝ Հենրիխին, որն ապրեց ամրոցում մինչ իր մահը՝ 1802 թվականը և նույնպես ոչ մեկ անգամ վերակառուցեց այն։
1966 թվականին քաղաքի մոտակայքում կառուցվեց աէկ, որը հանդիսանում էր խոշորագույն ընկերություն մինչև 1990 թվականը։
1968 թվականից Ռայնսբերգը հանդիսանում է պաշտոնապես ճանաչված հանգստավայր և հուսով է, որ ձեռք կբերի առողջարանի կարգավիճակ։


== Ծանոթագրություններ ==


== Արտաքին հղումներ ==
Պաշտոնական էջ
Կիրիլովկա (գյուղ, Բելեբեևսկի շրջան)

Անվան այլ կիրառումների համար տե՛ս՝ ԿիրիլովկաԿիրիլովկա (ռուս.՝ Кирилловка, բաշկիրերեն՝ Кирилловка), գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 206 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իսլամն Էստոնիայում

Էստոնիայի բնակչության վերջին՝ 2011 թվականին կայացած մարդահամարի տվյալներով իրենց մուսուլման կոչող մարդկանց թիվը կազմում է 1 508 մարդ։ Սակայն տարբեր հետազոտությունների և աղբյուրների տվյալների համաձայն՝ Էստոնիայում մուսուլմանների թիվը զգալիորեն ավելի շատ է, 10 000-ից մինչև 20 000 մարդ։


== Պատմություն ==
Առաջին մուսուլմանները՝ հիմնականում սուննի թաթարներ և շիա ադրբեջանցիներ, արտագաղթել են Էստոնիա բավականին վաղուց, երբ Լիվոնիան և Էստոնիան 1721 թվականին մտել էին Ռուսական կայսրության կազմի մեջ։ 1860 թվականին այն ժամանակվա գլխավոր Նարվա քաղաքում գտնվող թաթարական համայնքի անդամները սկսել են ցուցաբերել ակտիվ գործունեություն։
Այժմյան մուսուլմանների և նրանց նախնիների մեծամասնությունը մեծամասնորեն կազմում են այն մարդիկ, որոնք Էստոնիա են տեղափոխվել խորհրդային շրջանում (1940—1991)։ Առաջին մուսուլմանական կազմակերպությունը՝ «Narva Muhamedi Kogudus», գրանցվել է 1928 թվականին անկախ Էստոնիայի Հանրապետության օրենքներին համապատասխան, իսկ երկրորդը՝ «Tallinna Muhamedi Usuühing»՝ 1939 թվականին։ Նարվայում համայնքի կողմից նվիրատվություններով կառուցված տունը վերափոխվել է մզկիթի։ Սակայն 1940 թվականին խորհրդային իշխանության գալով հավաքներն արգելվել են, իսկ շինությունն ամբողջությամբ ոչնչացվել է 1944 թվականին Երկրորդ համաշխարհային պատերազմի ընթացքում քաղաքի ռմբակոծության ժամանակ։
Ներկայումս Էստոնիայում կա մեկ գործող մզկիթ։
2008 թվականի աշնանը Արաբական Էմիրայությունների արաբ ղեկավարներից մեկը՝ Մուհամեդ Ալ Քասիմը, դիմել է Տալլինի քաղաքային իշխանություններին խնդրանքով, որ հողատարածություն տրամադրեն տեղի մուսուլմանների համար մզկիթ և մշակութային կենտրոն կառուցելու համար։ Սակայն Տալլինում մզկիթ կառուցելու որոշում դեռևս չկա։


== Էստոնիայի տարբեր էթնիկական խմբերի մուսուլմաններ ==
Կազանի թաթարներ (2,363)
Ադրբեջանցիներ (818)
Ուզբեկներ (394)
Ղազախներ (233)
Թուրքեր (43)
Վրացիներ (25)
Այլ (129)


== Ծանոթագրություններ ==


== Արտաքին հղումներ ==
Webmagazine about Middle-East and islam ISLAM.EE
Overview of Islam in Estonia (на эстонском)
Mis on Islam
Գուլփաչա Ուլֆաթ

Գուլփաչա Ուլֆաթ (փուշթու՝ ګل پاچا الفت, 1909, Քարղայի, Emirate of Afghanistan - դեկտեմբերի 19, 1977(1977-12-19) կամ 1977, Քարղայի, Republic of Afghanistan), աֆղան գրող, հասարակական գործիչ։ Գրել է փուշտու լեզվով։ Հոգևոր կրթություն է ստացել Քաբուլում և Զալալաբադում։


== Կենսագրություն ==
1956-1963 թվականներին եղել է «Պաշտո տոլընա» պատմաբանասիրական ակադեմիայի նախագահը, խմբագրել Աֆղանստանի առաջատար թերթերն ու ամսագրերը։
Հեղինակ է չափածո («Ընտիր բանաստեղծություններ», 1955, «Արտի ձայնը», 1962) և արձակ («Վառվող ջահ», 1941, «Ընտիր արձակ», 1956, ժողներ) գործերի։ Ուլֆաթի ստեղծագործություններում միահյուսված են ավանդական ու ժամանակակից սյուժեներ, մոտիվներ, կերպարներ։
Գրողի նախասիրությունը փիլիսոփայության այլաբանությունն է։ Ուլֆաթի երկերը խորապես մարդասիրական են։


== Ծանոթագրություններ ==


== Արտաքին հղումներ ==
http://www.lekwal.com/ulfat Archived 2011-07-13 at the Wayback Machine.
http://www.ulfat.net Archived 2021-05-11 at the Wayback Machine.
Պերեկորա

Պերեկորա (ուկրաիներեն՝ Перекора), գյուղ Ուկրաինայի Խմելնիցկիի մարզի Ստարոսինյավսկի շրջանում։
2001 թվականի տվյալներով Պերեկորա գյուղում բնակվում էր 211 մարդ։ Բնակավայրը զբաղեցնում է 0,88 կմ² տարածք։ Բնակչության խտությունը կազմում էր 239,77 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրիգոր Նարեկացու հուշարձան (Երևան)

Անվան այլ կիրառումների համար տե՛ս՝ Գրիգոր Նարեկացու հուշարձան (այլ կիրառումներ)Գրիգոր Նարեկացու հուշարձան, գտնվում է Մալաթիա-Սեբաստիա համայնքում։ Տեղադրվել է 2002 թվականին։


== Հեղինակներ ==
Քանդակագործ՝ Սերժ Մեհրաբյան
Ճարտարապետ՝ Աշոտ Սմբատյան


== Տվյալներ ==
Հուշարձանը կառուցված է բրոնզից, գրանիտից, բազալտից։


== Պատկերասրահ ==

		


== Ծանոթագրություններ ==
Սավառնում

Սավառնում, ճախրում, օդի վերընթաց հոսանքներում ճախրաթիռի թռիչք, որի ժամանակ այն վեր է բարձրանում կամ շարժվում նույն բարձրության վրա։ Սավառնել հնարավոր է այն դեպքում, երբ վերընթաց հոսանքի ուղղագիծ արագությունը գերազանցում է հանդարտ մթնոլորտում ճախրաթիռի վայրէջքի արագությանը։ Սավառնել իրականացվում է բարձրությունների լանջերի՝ քամիներով շրջահոսվելու հետևանքով առաջացած վերընթաց հոսանքներում, երկրի մակերևույթի անհավասար տաքացումից առաջացած ջերմային հոսանքներում և լեռնաշղթաների շուրջն առկա ալիքային հոսանքներում։ Սավառման միջոցով ճախրաթիռը երբեմն անցնում է հարյուրավոր կմ-եր։
Էստեբան Գրաներո

Էստեբան Գրաներո Մոլինա Ֆելիքս (իսպ.՝ Esteban Félix Granero Molina, հուլիսի 2, 1987(1987-07-02), Պոսուելո դե Ալարկոն, Մադրիդ, Իսպանիա), իսպանացի ֆուտբոլիստ, որը հանդես է եկել Ռեալ Մադրիդի կազմում, որից 2012 թվականին տեղափոխվել է Քուինս Պարկ Ռեյնջերս ֆուտբոլային ակումբ։
Նովոե Մարտյանովո

Նովոե Մարտյանովո (ռուս.՝ Новое Мартьяново), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Այիի Վավատսինիաս

Այիի Վավատսինիաս (հուն․՝ Αγίοι Βαβατσινιάς), գյուղ Կիպրոսի Հանրապետության Լառնակայի շրջանում։ Տեղակայված է Օրա գյուղակից 3 կմ դեպի հյուսիս։ Գյուղը Մանոս Լոիզոսի տոհմական գյուղն է, որը հայտնի հույն կիպրացի կոմպոզիտոր է։ Գյուղի գյուղապետը Անտոնիս Պանտելիդիսն է, ով կլինի գյուղապետ մինչև 2016 թվականը։


== Բնակչություն ==
Ըստ 2011 թվականի տվյալների գյուղի բնակչությունը կազմել է 131 մարդ, մեծամասնությունը հույն կիպրացիներ են։


== Ծանոթագրություններ ==
Լյուդմիլա Զեման

Լյուդմիլա Զեման (անգլ.՝ Ludmila Zeman), (ապրիլի 23, 1947(1947-04-23)[…], Զլին), չեխ-կանադացի նկարիչ, անիմատոր և երեխաների համար գրքերի հեղինակ։ Ռեժիսոր, մուլտիպլիկատոր և սցենարիստ Կարել Զեմանի դուստրն է։
Զեմանը ծնվել է Մորավիան Չեխիայի Զլին քաղաքում (որը 1949 թվականին վերանվանվել է Գոթվալդով և այդպես է կոչվել մինչև 1989 թվականը)։ Ավարտել է արվեստի քոլեջ Ուհերսկե Հրադիշտեում (Střední uměleckoprůmyslová škola): Աշխատել է իր հոր մոտ` որպես օգնական նրա վերջին ֆիլմերում և ամուսնացել է Էժեն Սպալենիի հետ, որը հոր ստուդիայի գլխավոր անիմատորն էր։ Նրանք ունեցել են երկու երեխա` Լինդան և Մալվինան։ Լյուդմիլան իր կարիեռան սկսել է պատմական գրքեր պատկերազարդելով և մանկական անիմացիաներ ստեղծելով։   
1983 թվականին Զեմանը և իր ամուսինը հրավիրվել են ֆիլմի տեխնիկա դասավանդելու Վանկուվերի Արվեստի և Դիզայնի Էմիլի Քար համալսարանում։ Երբ զույգը փորձել է արտագաղթել, Չեխոսլովակիայի կոմունիստական կառավարությունը մերժել է նրանց` մեղադրելով արևմտյան կողմնորոշման համար։ Զեմանին ստիպել են հեռանալ անիմացիոն ստուդիայից, իսկ Սպալենին ստիպված է եղել աշխատել որպես բանվոր։ 1984 թվականի ամռանը ընտանիք փախել է դեպի Հարավսլավիա, մնացել է Ավստրիայի գաղթականների ճամբարում, վերջապես հասել Կանադա, որտեղ ամուսիններն ստացել են ուսուցչի պաշտոն։   
«Կենաց ծառը»` երեսուն վայրկյանանոց անիմացիոն հատվածը, որը զույգը պատրաստել էր Կանադական Sesame Street հրատարակչության համար, գրավել է Կանադայի ազգային կինոարվեստի կառավարման ուշադրությունը, որը հրավիրել է զույգին նկարել կարճամետրաճ ֆիլմ իրենց նախընտրած թեմայով։ Զեմանը նկարահանել է «Երկնքի տիրակալը» ֆիմը, որը նկարահանվել է կանադական բնիկ ժողովուրդների առասպելների հիման վրա, ֆիլմի նկարահանման համար օգտագործվել են թղթի կտորներ։ Ֆիլմը հաջողության է հասել` հաղթելով տասնմեկ միջազգային մրցանակներ, այդ թվում` կապույտ ժապավեն Ամերիկայի կինոփառատոնում 1993 թվականին։ Այն հաջորդ տարի ցուցադրվել է Սանդանս կինոփառատոնում և հայտնվել է Օսկար մրցանակի ներկայացվող ֆիլմերի շորթլիսթում։
«Երկնքի տիրակալը» ֆիլմից հետո Զեմանը և Սպալենին պլանավորում են ստեղծել լիամետրաժ ֆիլմ, որը հիմնված էր Գիլգամեշ էպոսի վրա։ Կարել Զեմանը ներկայացրել էր էպոսը` իր սիրելի գիրքը, Լյուդմիլային, երբ վերջինս դեռ 11 տարեկան էր։ Բովանդակությունն ի վերջո վերածվել է մանկական գրքերի եռագրության, որը պատկերազարդել և գրել է Զեմանը. «Գիլգամեշ արքան» (1991 թվական), «Իշտարի վրեժը» (1993 թվական) և «Գիլգամեշի վերջին որոնումը (1995 թվական)։ 
1995 թվականին գրված եռագրության վերջին գիրքն արժանացել է  Գլխավոր նահանգապետի մրցանակին` մանկական պատկերազարդման համար։ Ճապոնիայում Կանադայի դեսպանատունը Տոկիոյում 2011 թվականին կազմակերպել է Լյուդմիլա Զեմայի աշխատանքների ցուցահանդեսը։    


== Ծանոթագրություններ ==


== Արտաքին հղումներ ==
ludmilazeman.com Լյուդմիլա Զեման. պաշտոնական կայք
Ludmila Zeman Internet Movie Database կայքում
Աքաղաղ

Աքաղաղը, արու թռչուն է, որի էգը հավն է։ Արտաքին տեսքով հավից տարբերվում է «փարթամ», հաճախ նաև երփնագույն պոչով։
Քարոն (արբանյակ)

Անվան այլ կիրառումների համար տե՛ս՝ ՔարոնՔարոն (134340 I) (հին հունարեն՝ Χάρων), Պլուտոնի ամենամեծ արբանյակն է, հայտնաբերվել է Ջեյմս Քրիստիի կողմից 1978 թվականին։